અમદાવાદ: અમદાવાદની રામોલ પોલીસે લૂંટના ગુનાને અંજામ આપતી બાબુ ગેંગના ચાર સાગરીતોને ૧.ર૬ લાખના મુદ્દામાલ સાથે પકડી પાડ્યા છે. પોલીસની પૂછપરછમાં બાબુ ગેંગના સાગરીતોએ શહેરમાં ૩૦ જેટલી લૂંટને અંજામ આપ્યો હોવાની કબૂલાત કરી છે. પોલીસસૂત્રોના જણાવ્યા અનુસાર આ ગેંગ ભોગ બનનારના શરીર પર બચકાં ભરીને તેમની પાસે રહેલા રૂપિયા, દાગીના તથા મોબાઇલ ફોનની લૂંટ ચલાવીને ફરાર થઇ જતી હતી.